Ego Hugo, miseratione divina Lingonensis episcopus, notum facio presentibus et futuris, quod dominus Matheus, miles, de Geinneo, pro salute anime sue et antecessorum suorum, laude uxoris sue Chevrerie, et filiorum suorum Jacquini, Ade, Poncii, Petri et Amenjardis filie sue, dedit et concessit in perpetuam et puram elemosynam ecclesie Juliaci et ecclesie Puthei Orbis, medietatem decime quam habebat apud Sanctam Columbam, scilicet in blado, vino et canabo et ecclesie que de suo alodio erat, de qua decima ecclesia dicti Juliaci duas partes habebit, et ecclesia Puthei Orbis partem tertiam, et dictus miles supradictam elemosinam promisit contra omnes garantire; quicumque vero vel quæcumque supradictam decimam tenebit, abbati de Castellione XXII s. divion. persolverit annuatim. Ut autem hoc totum firmiter et inviolabiliter in perpetuum teneatur, rogatu jam dicti militis presentem paginam sigilli mei auctoritate roboravi. Actum anno domini MºCCºXXºIXº.